A dalt a május 26-án rendezett döntőben a fellépési sorrendben nyolcadikként adták elő, az izlandi Gréta Salóme és Jónsi "Never Forget" című dala után és a francia Anggun "Echo (You and I)" című dala előtt. A szavazás során 65 pontot kapott, mely a 16. helyet helyet jelentette a 26 fős mezőnyben. (Ez volt Ciprus legjobb eredménye a 2004-es isztambuli verseny óta, ahol Lisa Andreas a döntőben ötödik lett.) A maximális 12 pontot két országtól, Görögországtól és Svédországtól kapta meg.